Waarskuwingsligte flikker weer by Eskom | Maroela Media
Eskom het Maandag 'n beroep op Suid-Afrikaners gedoen om hul kragverbruik te verminder om die moontlikheid van beurtkrag te voorkom.
Volgens die kragvoorsiener plaas die verlies van verskeie kragopwekkingseenhede oor die naweek, sowel as vertragings in die terugkeer van sommige opwekkingseenhede tot diens, groot druk op die kragnetwerk.
"Eskom werk daaraan om so gou as moontlik weer opwekkingseenhede by die Matimba-, Duvha- en Arnot-kragstasie in diens te stel," sê Eskom in 'n verklaring.
Opwekkingseenhede by die Arnot-, Kendal-, Matla- en Tutuka-kragstasie is Maandagoggend weer in diens gestel.
"Ons maak staat op noodkragreserwes om vanaand in die vraag na elektrisiteit te voorsien."
In dié stadium is 13 601 MW weens stukkende opwekkingseenhede nie beskikbaar nie, terwyl 4 533 MW weens beplande instandhoudingswerk uit die stelsel gehaal is.
Soos gewoonlik waarsku die kragvoorsiener dat beurtkrag op kort kennisgewing ingestel kan word, sou die situasie versleg.
Mens se geduld raak min met die loadshedding. Daar is 'n alewige probleem.
Hou dop,vanaand het ons beurtkrag.
Vraag is nie of hy gaan af wees of nie , maar EERDER WANNEER!!!
Maar in 'n ander berig belowe Rampposa dat dit nou op 'n einde is?
REGTIG HULLE MOET NOU BEGIN REGKOM< DAAR IS STUDENTE MET PROJECTE EN TOETSE WAT HULLE DAAGLIKS SKRYF ONLINE HOE MOET HUL DIT DOEN AS KRAG NET AFGAAN EN HULLE KRY NET 1 UUR TYD OM DIT TE DOEN KAN IEMAND ASB NET BEGIN AANDAG AAN DIE STUDENTE EN SKOOL KINDERS BEGIN GEE MET OPDRAGTE EN TOESE DIT PLAAS HUL BAIE ONDER DRUK!!!!!!